Dashuria midis Margës e Mitit është një dashuri idilike, një dashuri e zjarrtë, plot me ndjenja të ngrohta, por pa epshe, e përmbajtur, pa ndonjë gjest erotik. Marga e do Mitin, është e gatshme të flijojë edhe veten për këtë dashuri. Në anën tjetër, Miti është po kështu i dashuruar në Margën. Shkon  edhe në kurbet, largohet prej nënës plakë, largohet nga Korça e rrethi shoqëror, që të fitojë e të ketë mundësi të bëhet burrë i Margës.